CELEX: C2004/262/76
Language: et
Date: 2004-10-23 00:00:00
Title: Kohtuasi T-302/04: Maison de l'Europe Avignon Méditerranée 26. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/40
            
         Maison de l'Europe Avignon Méditerranée 26. juuli 2004. aasta hagi Euroopa Ühenduste Komisjoni vastu
   (Kohtuasi T-302/04)
   (2004/C 262/76)
   Kohtumenetluse keel: prantsuse
   Ühing Maison de l'Europe Avignon Méditerranée, asukoht Avignon (Prantsusmaa), esitas 26. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat François Martineau.
   Hageja palub esimese astme kohtul:
   
               —
            
            
               mõista komisjonilt välja kogusumma 394 066,76 eurot, kuna ta on jätnud täitmata oma rahalised kohustused Maison de l'Europe Avignon Méditerranée ees;
            
         
               —
            
            
               jätta hüvitamisele kuuluvad kohtukulud summas 10 000 eurot täielikult kostja kanda.
            
         Õiguslikud alused ja peamised argumendid
   Hageja väidete kohaselt on komisjon juba aastast 1996 mitteametlikult aktsepteerinud Info Point Europe'i loomist hageja organisatsiooni raames. 2000. aastal sõlmis hageja komisjoniga lepingu Info Point Europe'i loomise kohta, millega hageja sõnul muudeti olukord ametlikuks. 2004. aastal ütles komisjon lepingu üles.
   Käesoleva hagiga taotleb hageja komisjoni lepingulise vastutuse tuvastamist, saamaks tasu hageja poolt alates 1996. aastast komisjoni Euroopa-alase teavitusega seotud ülesannete raames tehtud soorituste eest.
   Hageja leiab, et komisjon rikkus oma lepingulisi kohustusi ja on kohustatud tasuma erinevaid viiviseid, Avignon'i festivalil tehtud soorituste eest ja Euroopa dokumentatsiooni sisaldava keskuse ülalpidamiskulud alates 1996. aastast.